KLASA: 003-01/2025-01/xxx

URBROJ: 2109-74-04-01/1-25-1

Mihovljan, 18. prosinca 2025.

**OPĆINA OREHOVICA**

Čakovečka 9

40322 Orehovica

Predmet: **Zahtjev za pribavljanje očitovanja i suglasnosti na cjenik usluge prikupljanja miješanog komunalnog otpada**

- daje se

Poštovani,

Temeljem članka 77. Zakona o gospodarenju otpadom (NN 84/21 i 142/23 – Odluka USRH) podnosimo ovaj Zahtjev za pribavljanje očitovanja i suglasnosti na cjenik usluge prikupljanja miješanog komunalnog otpada sve kako slijedi:

1. U nastavku dajemo u tabličnom prikazu prijedlog Cjenika javne usluge sakupljanja komunalnog otpada koji je zapravo cjenik usluge prikupljanja miješanog komunalnog otpada te sadrži Cjenik javne usluge sakupljanja komunalnog otpada za područje Općine Orehovica – 13 % PDV i Cjenik spremnika – vreća za otpad za kategoriju kućanstvo sa cjenikom manipulacije spremnicima.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Cjenik javne usluge sakupljanja komunalnog otpada za područje Općine Orehovica – 13 % PDV** | | | | | | | | | | |
| **Redni broj** | **Opis/vrsta usluge** | | **Cijena obavezne minimalne javne usluge + cijena za količinu predanog MKO** | | | | | | | |
| ***0 pražnjenja / mjesec*** | | ***1 pražnjenje / mjesec*** | | ***2 pražnjenja / mjesec*** | | ***3 pražnjenja***  ***/ mjesec*** | |
| ***Bez PDV*** | ***S PDV*** | ***Bez PDV*** | ***S PDV*** | ***Bez PDV*** | ***S PDV*** | ***Bez PDV*** | ***S PDV*** |
| 1. | Korisnik kućanstvo | Redovni korisnik 120 l | ***12,19*** | ***13,77*** | ***14,86*** | ***16,79*** | ***17,53*** | ***19,81*** | ***20,20*** | ***22,83*** |
| 2. | Povlašteni korisnik 80 l | ***8,12*** | ***9,18*** | ***9,90*** | ***11,19*** | ***11,68*** | ***13,20*** | ***13,46*** | ***15,21*** |
| 3. | Povremeni korisnik bez posude | ***6,10*** | ***6,89*** | ***X*** | ***X*** | ***X*** | ***X*** | ***X*** | ***X*** |
| 4. | Korisnik koji nije  kućanstvo | Redovni korisnik  120 l | ***20,35*** | ***23,00*** | ***23,59*** | ***26,66*** | ***26,83*** | ***30,32*** | ***30,07*** | ***33,98*** |
| 5. | Redovni korisnik  240 l (2 x 120 l) | ***40,71*** | ***46,00*** | ***47,19*** | ***53,32*** | ***53,66*** | ***60,64*** | ***60,14*** | ***67,96*** |
| 6. | Redovni korisnik 360 l (3 x 120 l) | ***61,06*** | ***69,00*** | ***70,78*** | ***79,98*** | ***80,50*** | ***90,96*** | ***90,21*** | ***101,94*** |

**CJENIK JAVNE USLUGE SAKUPLJANJA KOMUNALNOG OTPADA**

**Cjenik spremnika – vreća za otpad za kategoriju kućanstvo sa cjenikom manipulacije spremnicima**

|  |  |  |  |  |
| --- | --- | --- | --- | --- |
| Spremnici - vreće za otpad za kategoriju kućanstvo – 25 % PDV | | | | |
| Redni broj | Vrsta/opis vreće | zapre-mina | Iznos u eur | |
| litara | bez  PDV-a | s PDV-om |
| 1. | Paket sadržaja 10 komada vreća za miješani komunalni otpad - MKO | 40 | 10,00 | **12,50** |
| 2. | Paket sadržaja 10 komada vreća za miješani komunalni otpad - MKO | 80 | 20,00 | **25,00** |
| 3. | Paket sadržaja 10 komada vreća za miješani komunalni otpad - MKO | 120 | 30,00 | **37,50** |
| 4. | Paket sadržaja 10 komada vreća za odvojeno prikupljanje otpada (papir, plastika, metali, višeslojna ambalaža – tetrapak, tekstil) | 120 | 8,00 | **10,00** |
| 5. | Paket sadržaja 10 komada vreća za odvojeno prikupljanje otpada (staklo) | 80 | 8,00 | **10,00** |
| 6. | Paket sadržaja 10 komada vreća za zeleni otpad (lišće, trava i sl.) i drvenu ambalažu | 80 | 8,00 | **10,00** |
| Manipulacija spremnicima za otpad - cijena po jednom premještanju – 25 % PDV | | | | |
| 1. | Ručno premještanje spremnika s privatnog posjeda,  iz višestambene zgrade ili iz ograđenog boksa,  s povratom \*\* | 360 ≤ | 0,80 | **1,00** |
| 2. | ˃ 360 | 1,60 | **2,00** |
| \*\*Usluga se ugovara za cijelu godinu unaprijed. Korisnici čiji se spremnici nalaze unutar višestambene zgrade ili u ograđenom prostoru (boksu) obavezni su koristiti i plaćati manipulaciju spremnicima za otpad. | | | | |

Obrazloženje za izmjenu Cjenika javne usluge sakupljanja komunalnog otpada sadržano je u slijedećim razlozima i argumentima:

- Cjenik se mora uskladiti sa Odlukom o načinu pružanja javne usluge sakupljanja komunalnog otpada na području Općine Orehovica (Službeni glasnik Međimurske županije \_\_/2025).

- Cijena javne usluge izračunata je temeljem podataka – kalkulacije troškova za 2024./2025. te plana rasta troškova u narednom razdoblju.

- Posljednja izmjena (sada važeće) cijene javne usluge bila je u studenom 2022. prema kalkulacijama troškova iz 2020./2021. Važeća cijena obavezne minimalne javne usluge ne pokriva troškove predviđene člankom 76. Zakona o gospodarenju otpadom (NN 84/21 i 142/23 – Odluka USRH), odnosno ne osigurava ekonomski održivo poslovanje davatelja javne usluge, sigurnost, redovitost i kvalitetu pružanja javne usluge, te je dovedeno u pitanje ispunjavanje svrhe sustava sakupljanja komunalnog otpada.

2. Iz tablice Cjenik javne usluge sakupljanja komunalnog otpada za područje Općine Orehovica – 13 % PDV razvidni su podaci o prijedlogu cijena javne usluge sakupljanja miješanog komunalnog otpad na području Općine Orehovica, a iz tablice Cjenik spremnika – vreća za otpad za kategoriju kućanstvo sa cjenikom manipulacije spremnicima razvidni su podaci o prijedlogu cijena spremnika – vreća za korisnike usluge kategorije kućanstvo te cijene manipulacije spremnicima za otpad.

Iz tablice Cjenik javne usluge sakupljanja komunalnog otpada za područje Općine Orehovica – 13 % PDV prvo je vidljiva cijena javne usluge sakupljanja miješanog komunalnog otpada za „O“ pražnjenja na mjesec koja jest zapravo cijena obavezne minimalne javne usluge jer ne ovisi o broju pražnjenja spremnika. Ta je cijena vidljiva kako za korisnike usluge iz kategorije kućanstvo tako i za korisnike usluge iz kategorije nije kućanstvo, a sve s obzirom na volumen spremnika – posude koji korisnik usluge koristi (120 l ili 80 l ili 240 l kao 2x120 l ili 360 l kao 3x120 l) ili s obzirom na činjenicu povremenog korištenja javne usluge bez posude. Nadalje, iz te tablice razvidni su podaci o cijenama javne usluge sakupljanja komunalnog otpada kada korisnik usluge iz kategorije kućanstvo koristi jedno, dva ili tri pražnjenja spremnika – posude od 120 litara ili koristi jedno, dva ili tri pražnjenja spremnika – posude od 80 litara. Iz iste tablice dalje je vidljiva cijena javne usluge sakupljanja komunalnog otpada za korisnika usluge iz kategorije koji nije kućanstvo kada koristi jedno, dva ili tri pražnjenja spremnika – posude od 120 litara ili kada koristi jedno, dva ili tri pražnjenja spremnika – posude od 240 litara (kao 2x120 litara) ili kada koristi jedno, dva ili tri pražnjenja spremnika – posude od 360 litara (kao 3x120 litara).

Prosječni račun korisnika bilo iz kategorije kućanstvo, bilo iz kategorije nije kućanstvo, ovisi o broju pražnjenja spremnika – posuda tijekom obračunskog razdoblja koje jest jedan mjesec. GKP ČAKOM d.o.o. kao davatelju javne usluge je iskustveno poznato da je prosječan broj pražnjenja kod korisnika jedan odnosno dva puta tijekom mjeseca, što znači da je na godišnjoj razini prosječan broj pražnjenja spremnika manji od dva puta mjesečno.

Dakle, **prosječna cijena javne usluge** sakupljanja komunalnog otpada za **korisnika kategorije kućanstvo s jednim pražnjenjem spremnika – posude 120 litara iznosila bi 16,79 eura s PDV-om** mjesečno, dok bi za istog takvog korisnika **dva pražnjenja prosječno iznosila 19,81 eura s PDV-om.**

**Prosječna cijena javne usluge** sakupljanja komunalnog otpada **za korisnika kategorije nije kućanstvo s jednim pražnjenjem spremnika – posude 120 litara iznosila bi 26,66 eura s PDV-om** mjesečno, dok bi za istog takvog korisnika **dva pražnjenja prosječno iznosila 30,32 eura s PDV-om.**

3. Izjavu osobe odgovorne za zastupanje davatelja usluge da je prijedlog cjenika u skladu s Zakonom o gospodarenju otpadom (NN 84/21 i 142/23 – Odluka USRH) i Odlukom o načinu pružanja javne usluge sakupljanja komunalnog otpada na području Općine Orehovica (Službeni glasnik Međimurske županije \_\_/2025) dostavljamo u prilogu ovog zahtjeva.

4. Izvješće o provedenom savjetovanju s javnošću u vidu dokumenta Izvješće o provedenom savjetovanju s javnošću – dopuna, odnosno ispravak od 28.11.2025. također dostavljamo u prilogu ovog zahtjeva.

5. Predlažemo da se novi cjenik primjeni sa 01.01.2026. godine.

6. Iz tablice Povećanje cijene javne usluge – usporedba sadašnje i predložene cijene s postotkom promjene cijene je razvidan postotak promjene cijene u odnosu na važeću cijenu. Sada važeća cijena je iz studenog 2022. a izračunata je prema kalkulacijama troškova iz 2020./2021. godine. Od tada pa do sada u poslovanju GKP ČAKOM d.o.o. značajno su porasli materijalni troškovi (47,8%), troškovi vanjskih usluga (66,7%), bruto plaće (51,8%) i naknade zaposlenicima (42,9%). Istovremeno su ostali prihodi gospodarenja otpadom značajno smanjeni, a očekuje se i daljnje smanjenje navedenih prihoda. Također, prihodi od prodaje korisnog otpada su značajno smanjeni, a istovremeno su povećani troškovi zbrinjavanja sortiranog otpada koji se ne može prodati, prije svega plastike. Kapacitet odlagališta je značajno smanjen, tako da se iz razloga štednje odlagališnog prostora mora smanjiti prihvat otpada izvan javne usluge te time i smanjiti očekivani prihod od odlaganja otpada izvan javne usluge. U razdoblju od 2021. do 2025. značajno su povećani pojedini troškovi poslovanja. U nastavku navodimo troškove koji su u navedenom razdoblju značajno porasli i čiji porast jediničnih cijena značajno utječe na cijenu javne usluge sakupljanja komunalnog otpada, a odnose se na:

- dizel gorivo za 4,9%

- posude za otpad za 30%

- komunalna vozila za 35,7 %

- usluge zbrinjavanja plastičnog otpada kod ovlaštene pravne osobe za 104%

- električnu energiju za 105 %

- zaštitarske usluge na odlagalištu otpada za 72,4%

- bruto plaće zaposlenicima na postupanju sa otpadom za 60,3% i vozača za 54,4%

- naknade i prigodne nagrade zaposlenicima prema kolektivnom ugovoru za 75,8%.

**Povećanje cijene javne usluge – usporedba sadašnje i predložene cijene s postotkom promjene cijene**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Cjenik javne usluge sakupljanja komunalnog otpada – 13 % PDV | | | | | | | | | | | | | | | | | | | | |
| Redni broj | Opis/vrsta usluge | | Cijena obavezne minimalne javne usluge | | | Cijena za količinu predanog miješanog komunalnog otpada | | | Ukupna cijena sa 1 prijevozom | | | | Ukupna cijena sa 2 prijevoza | | | | Ukupna cijena sa 3 prijevoza | | | |
|  | | Sadašnja sa PDV | Prijedlog sa PDV | postotak | Sadašnja sa PDV | Prijedlog sa PDV | postotak | Sadašnja sa PDV | Prijedlog sa PDV | postotak | **Razlika u euro** | Sadašnja sa PDV | Prijedlog sa PDV | **postotak** | **Razlika u euro** | Sadašnja sa PDV | Prijedlog sa PDV | postotak | **Razlika u euro** |
| 1. | Korisnik kućanstvo | Redovni korisnik 120 l | 8,36 | 13,77 | 65 | 1,86 | 3,02 | 62 | 10,22 | 16,79 | 64 | **6,58** | 12,08 | 19,81 | 64 | **7,73** | 13,94 | 22,83 | 64 | **8,89** |
| 2. | Povlašteni korisnik 80 l - 33,3 % | 5,57 | 9,18 | 65 | 1,24 | 2,01 | 62 | 6,81 | 11,19 | 64 | **4,38** | 8,05 | 13,20 | 64 | **5,15** | 9,29 | 15,21 | 64 | **5,92** |
| 3. | Povremeni korisnik bez posude | 4,18 | 6,89 | 65 | X | X | X | x | x | x | **2,71** | x | X | X | **X** | X | x | X | **X** |
| 4. | Korisnik nije kućanstvo | Redovni korisnik  120 l | 12,54 | 23,00 | 83 | 2,79 | 3,66 | 31 | 15,33 | 26,66 | 74 | **11,33** | 18,12 | 30,32 | 67 | **12,20** | 20,90 | 33,98 | 63 | **13,08** |
| 5. | Redovni korisnik  240 l | 12,54 | 46,00 | 267 | 5,57 | 7,32 | 31 | 18,11 | 53,32 | 194 | **35,21** | 23,69 | 60,64 | 156 | **36,95** | 29,26 | 67,96 | 132 | **38,70** |
| 6. | Redovni korisnik 360 l (ranije 1.100 l) | 12,54 | 69,00 | 450 | 25,55 | 10,98 | -57 | 38,09 | 79,98 | 110 | **41,89** | 63,64 | 90,96 | 43 | **27,32** | 89,19 | 101,94 | 14 | **12,75** |

7. Slijedom svega navedenog, molimo Vas da provjerite da li je Cjenik javne usluge sakupljanja komunalnog otpada koji smo Vam predstavili ranije u tekstu ovog zahtjeva, sukladan Zakonu o gospodarenju otpadom (NN 84/21 i 142/23 – Odluka USRH) te da provjerite da li predložene cijene potiču korisnika usluge da odvojeno predaje biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada, odnosno kada je to primjenjivo da kompostira biootpad. Nadalje, molimo Vas da se o provjerenom očitujete te da nam izdate suglasnost na Cjenik javne usluge sakupljanja komunalnog otpada sve kako bismo isti objavili na svojim mrežnim stranicama, obavijestili korisnike usluge o cjeniku prije njegove primjene i dostavili ga nadležnom Ministarstvu.

S poštovanjem,

GKP ČAKOM d.o.o.

Direktorica

Lidija Miše-Jalšovec, dipl.oec.

Prilozi:

- Izjava odgovorne osobe GKP ČAKOM d.o.o. da je prijedlog cjenika u skladu sa Zakonom o gospodarenju otpadom (NN 84/21 i 142/23 – Odluka USRH) i Odlukom od 09. prosinca 2025. godine

- Izvješće o provedenom savjetovanju s javnošću od 28. studenog 2025. godine